Voedsel allergieë |Health24
Ek is allergies vir koring, mielies, tamaties, spanspek, piesangs, pynappel en advokadopeer. Wat kan ek in plaas daarvan gebruik. Het 9 maande terug begin dieet, maar staan nou al vir +- 3 maande stil.
Ek wil jou aanraai om 'n dieetkundige te spreek aangesien jy veelvoudige allergieë het en jy wil ook gewig verloor. Ek kan nie vir jou so 'n gekombineerde dieet oor die Internet uitwerk nie. Besoek die Webwerf van die Assosiasie vir Dieetkunde in SA by: www.dietetics.co.za en kliek op "Private Practising" om 'n dieetkundige in jou gebied te vind. Die dieetkundige sal vir jou 'n individuele dieetvoorskrif moet uitwerk wat die oorgewig, en al jou allergieë aanspreek. Onthou dat gereelde daaglikse oefening (fietsry, draf, flink stap, swem, touspring) vir ten minste 90 minute per dag - dis die nuwe aanbeveling vir persone wat wil gewig verloor - ook baie sal bydra tot gewigsverlies.